
R E F E R A T

Agenţia SAPARD are închiriat prin Contractul de închiriere nr.1299/2001 spaţiul cu altă destinaţie decât aceea de locuinţă situat în imobilul din Timişoara, Piaţa Libertăţii nr.1, înscris în C.F. nr.1 Timişoara, nr. top.298, pentru sediu agenţie. Spaţiul închiriat este situat la etajul II al clădirii fiind format din 4 încăperi (în suprafaţă utilă de 104,77 mp.) în exclusivitate şi în comun cu celelalte chiriaşe coridoarele şi sala de şedinţă. 

 Agenţia SAPARD, prin cererea nr.645/20.04.2005, solicită aprobarea extinderii suprafeţei închiriate cu o încăpere situată la parterul clădirii, în suprafaţă de 14,73 mp. care este folosită de către Oficiul Judeţean de Cadastru şi Cartografie Timiş.

Oficiul de Cadastru şi Publicitate Imobiliară Timiş, prin adresa nr.7857 din 13.06.2005, renunţă la o încăpere situată la parterul clădirii în suprafaţă de 14,73 mp., în favoarea Agenţiei SAPARD BRIPS 5Vest Timişoara.
Domnul Marchis Roland Nicolaus a solicitat restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Prin Dispoziţia nr.1132/18.04.2005 privind respingerea notificării referitoare la imobilul situat în Timişoara, str. Libertăţii nr.1 s-a respins notificarea nr.838/13.08.2001 prin care solicita restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Farmacia la care se face referire este situată în imobilul din str. Vasile Alecsandri nr.1 care este lipit de imobilul din piaţa Libertăţii nr.1, prin urmare imobilul din str. V.Alecsandri nr.1 în care se află farmacia şi care a făcut în fapt obiectul notificării la Legea nr.10/2001 nu are nici o legătură cu încăperile imobilului din Piaţa Libertăţii nr.1 în care funcţionează Agenţia SAPARD şi Oficiul de Cadastru şi Publicitate Imobiliară Timiş. Împotriva Dispoziţiei nr.1132/18.04.2005 s-a formulat contestaţie la Tribunalul Timiş, confirmată de serviciul Juridic prin adresa nr.SJ2005-2399/21.06.2005.
În şedinţa Comisiei de aplicare a H.C.L.M.T. nr. 34/1998, din data de 09.06.2005 analizându-se adresele solicitantelor s-a hotărât extinderea suprafeţei închiriate la Agenţia SAPARD BRIPS 5Vest Timişoara prin contractul de închiriere nr.1299/2001, încheiat pentru sediu agenţie, cu încăperea situată la parterul clădirii în suprafaţă de 14,73 m.p. şi reducerea suprafeţei închiriate la Oficiul de Cadastru şi Publicitate Imobiliară Timiş, prin contractul de închiriere nr.590/1999, cu încăperea în suprafaţă de 14,73 mp. şi recalcularea suprafeţelor folosite în comun. 
Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind întocmirea unui Act adiţional la Contractul de închiriere nr.1299/2001 încheiat cu Agenţia SAPARD Timişoara, pentru extinderea suprafeţei închiriate cu o încăpere în suprafaţă de 14,73 mp. situată la parterul imobilului din Timişoara, Piaţa Libertăţii nr.1, înscris în C.F. nr.1 Timişoara, nr. top.298.

Ca urmare a extinderii suprafeţei, obiectul contractului îl constitue spaţiul construit în suprafaţă de 225,29 mp.; suprafeţe locative folosite în exclusivitate: 5 încăperi în suprafaţă de 119,50 mp;.suprafeţe locative folosite în comun: 13 încăperi (coridoare, grupuri sanitare, sală de şedinţă) în suprafaţă de 105,79 mp. din 566,28 mp.

2. Aprobarea reducerii prin Act adiţional la Contractul de închiriere nr.590/2001 încheiat cu Oficiul Judeţean de Cadastru, Geodezie şi Cartografie Timiş a suprafeţei închiriate, cu încăperea în suprafaţă de 14,73 mp., situată la parterul imobilului din Timişoara, Piaţa Libertăţii nr.1, înscris în C.F. nr.1 Timişoara, nr. top.298.

Ca urmare a reducerii suprafeţei obiectul contractului îl constitue spaţiul construit în suprafaţă de 406,41mp.; suprafeţe locative folosite în exclusivitate: 17 încăperi în suprafaţă de 323,44 mp;.suprafeţe locative folosite în comun: 9 încăperi (coridoare, grupuri sanitare, sală de şedinţă) în suprafaţă de 82,97 mp. din 429,00 mp.

